laion/Wikipedia-Exotic huggingface dataset:
יום הסרטן הבין-לאומי

יום המודעות לסרטן הבין־לאומי (באנגלית: World Cancer Day) הוא מועד בין־לאומי המצוין בכל שנה ב-4 בפברואר, בעקבות יוזמה של האיגוד הבין-לאומי למלחמה בסרטן. מטרתו לאחד את העולם סביב העלאת המודעות למחלת הסרטן, עידוד הזיהוי והמניעה של המחלה והמלחמה בסרטן. יום המודעות לסרטן הבין־לאומי מצוין בתאריך 4 בפברואר. בתאריך זה בשנת 2000, לכבוד האלף החדש, החליטו בפריז לקדם את המלחמה, המחקר והעלאת המודעות בסרטן. על מסמך ההחלטה חתמו המזכיר הכללי של אונסק"ו קוהישירו מאטסואורה ונשיא צרפת ז'אק שיראק. יום המודעות לסרטן הבין־לאומי הוכרז על ידי האיגוד הבין־לאומי לסרטן (Union for International Cancer Control) ומטרתו המקורית והעיקרית היא להוריד באופן משמעותי את החולי במחלת הסרטן. הקמפיין של יום הסרטן מעודד את כולם, כיחידים וכקהילה לעשות כל שביכולתם למען המלחמה בסרטן. ב-2018, כ־1000 פעילויות התרחשו ב-139 מדינות, היום זכה לכחצי מיליון אזכורים ברשתות החברתיות, יותר מ-100,000 פוסטים וקבצים הורדו ושותפו בכ-54 שפות ובכך עזרו להעלות את המודעות למחלת הסרטן. האגודה למלחמה בסרטן עמותת חיים - למען ילדים חולי סרטן בישראל מדיה וקבצים בנושא יום הסרטן הבין-לאומי בוויקישיתוף אתר האינטרנט הרשמי של יום הסרטן הבין-לאומי (באנגלית) יום הסרטן הבין-לאומי, באתר אנציקלופדיה בריטניקה (באנגלית) האגודה למלחמה בסרטן, באתר האגודה למלחמה בסרטן (ארכיון) Leading the global fight against cancer, UICC I Am and I Will, ‏world cancer day ערך זה הוא קצרמר בנושא בריאות. אתם מוזמנים לתרום לוויקיפדיה ולהרחיב אותו.
יום הכלב הבין-לאומי

יום הכלב הבין-לאומי (באנגלית: International Dog Day) הוא יום חג לא רשמי הנחגג ב-26 באוגוסט לכבוד כל הכלבים למיניהם. מטרת היום היא להכיר בקשיים הרבים שעוברים כלבי רחוב וכלבי עמותות. כלבים תורמים לבני האדם בתחומים רבים כמו הבריאות שלנו (כלבים יכולים לגלות גידול סרטני, לחזות התקפי אפילפסיה ועוד), לביטחון שלנו (חילוץ והצלה, חשיפת פצצות וסמים) ועוד. היום נוסד בשנת 2004 על ידי קולין פייג', מייסדת יום הגורים הלאומי של ארצות הברית, ויום החתולים הלאומי ועוד ימי פילנתרופיה רבים שמעודדים מודעות למצוקתם של בעלי החיים ומעודדים אימוץ. התאריך 26 באוגוסט הוא היום בו אימצה משפחתה של קולין את הכלב הראשון שלה ולכן בחרה בתאריך זה. יום הכלב הבינלאומי התחיל כיום לאומי בארצות הברית, אך כעבור זמן מועט התחילו לחגוג אותו בכל העולם. באתר יום הכלב שהוקם על ידי קולין, ישנה רשימה בה מצוינות 20 דרכים אפשריות לחגוג את יום הכלב, ביניהן: אימוץ כלב, התאמת הבית לכלב, תרומה לעמותות הפועלות למען כלבים ועוד. הדרך הפופולרית ביותר היא לבלות את היום עם הכלב. בישראל היום נחגג במספר אירועים שונים כשהמרכזי שבהם הוא: פסטיבל כלביב המתקיים בתל אביב כל שנה ביום הכלב הבינלאומי או בסמוך אליו. בפסטיבל אטרקציות שנות וביניהן: רחבת משחקים לכלבים, מתחם בריאות, מופעי מוזיקה חיה ועוד. בנוסף לכלביב היום מצוין על ידי מספר עמותות וגופים שונים, לדוגמה: עמותת תנו לחיות לחיות, אגודת צער בעלי חיים בישראל, רשת זולו ועוד. יום הכלב הבינלאומי בפרינטיים. יום הכלב הבינלאומי בטיבעוניוז. יום הכלב הבינלאומי, ישראל היום. אגודת צער בעלי חיים בישראל קולין פייג', Home. Family. Pets קולין פייג', Love. Rescue. Adopt. קולין פייג', National Cat Day קולין פייג', 20 Ways To Celebrate מחלקת שיתופי הפעולה של הארץ/עכבר העיר, פסטיבל כלביב 2018 - יום הכלב הבינלאומי בגני יהושע, באתר הארץ
יום המודעות לאזור הטרופי

יום המודעות הבין-לאומי לאזור הטרופי מצוין ב-29 ביוני ומוכר על ידי האומות המאוחדות. מטרתו להעלות את המודעות ליערות הטרופיים ולחיות החיות באזור הטרופי, וכן להעלות את המודעות לבעיות שמשפיעות על האזור הטרופי בעולם (רובו באוסטרליה). באזור הטרופי הגאוגרפי שרוי אקלים טרופי, המאופיין בחום ולחות. התאריך בו מצוין יום זה הוא יום השנה לפרסומו של הדו"ח הראשון של ארגון "State of the Tropics", ארגון המחבר מוסדות מחקר מהאזור הטרופי כדי לבחון את השינויים שמתרחשים בעולם הטרופי. בדו"ח שמחובר על ידי הארגון מוצגים התשתיות באזור, המצב הפיזי באזור ובעיות הקשורות אליו. יום זה הוכר על ידי האומות המאוחדות בתאריך 14 ביוני 2016. את הרעיון ליום הגתה אונג סן סו צ'י, ראש ממשלת מיאנמר, פעילת שלום מוכרת, זוכת פרס נובל לשלום ופעילה בארגון "State of the Tropics" ומשיקת הדו"ח הראשון של הארגון. הארגון מחבר מכוני מחקר מכל חלקי האזור הטרופי בעולם, ומבצע מחקרים ובדיקות בנושא יערות הגשם והאזורים הטרופיים. בכל שנה, בתאריך ה-29 ביוני, ארגון "state of the tropics", הארגון שהגה את היום, מפרסם דו"ח בנושא מצב היערות הטרופיים, החיות האקזוטיות ויערות הגשם. האזור הטרופי אקלים טרופי אתר האינטרנט הרשמי של יום המודעות לאזור הטרופי (בספרדית) אתר האינטרנט הרשמי של יום המודעות לאזור הטרופי (באנגלית) אתר האו"ם אוסטרליה JAMESCOOK אוניברסיטת GKTODAY STATE OF THE TROPICS nternational Day of the Tropics International Day of the Tropics, State of the Tropics International Day of the Tropics 29 June
יום הצמחונות העולמי

יום הצמחונות העולמי (באנגלית: World vegetarian day) הוא מועד בינלאומי המצוין מדי שנה ב-1 באוקטובר, ומטרתו לקדם וללמד את היתרונות של תנועת הצמחונות. יום הצמחונות הבינלאומי פותח את חודש אוקטובר, שהוא חודש מודעות לתנועה הצמחונית. חודש זה נגמר ב-1 בנובמבר שהוא גם ידוע בתור יום הטבעונות הבינלאומי. יום זה נחגג לראשונה בשנת 1977 על ידי עמותה צפון אמריקאית, שנוסדה ב-1974, ואושר על ידי האיגוד הצמחוני הבין-לאומי ב-1978. מטרת יום זה היא לשפר את בריאותינו ולהפחית את הפגיעה בסביבה. המטרה של יום זה דומה לזו של יוזמי יום שני ללא בשר (באנגלית: meatless monday), הפועלים בכ-40 מדינות. טבעונות היסטוריה של הצמחונות אתר האינטרנט הרשמי של יום הצמחונות העולמי (באנגלית) אתר יום הצמחונות הבינלאומי הגדרת צמחונות, dictionary.com בין הצלצולים הגדרת צמחונות, vegetarian society אתר של יום שני ללא בשר VEGETARIAN AWARENESS MONTH יום שני ללא בשר, באתר יום שני ללא בשר
יום הדבורים העולמי

יום הדבורים העולמי הוא מועד בינלאומי שהוכר על ידי האו"ם ומצוין כל שנה ב-20 במאי. התאריך הנבחר הוא יום הולדתו של אנטון יאנסה (אנ'), מחלוצי ענף דבוראות שעוסק בגידול דבורים וייצור דבש. יאנסה נולד בסלובניה במאה ה-18, והיה המורה הראשון בעולם לגידול דבורים. בסוף שנת 2017 הוחלט בעצרת הכללית של האו"ם כי יום הדבורים העולמי יתקיים ב-20 במאי. היום צוין לראשונה בשנת 2018. הוא מצוין על מנת להעלות את המודעות להכחדת הדבורים אשר הולכת ונהיית חמורה יותר ויותר, ולהגביר את המודעות לחשיבותם של המאביקים (ובייחוד דבורים), לאתגרים אשר איתם הם מתמודדים ולתרומתם הרבה לפיתוח בר-קיימא.. דבורים, כמו כן בעלי חיים מאביקים אחרים (לדוגמה פרפרים, עטלפים ויונקי הדבש), נמצאים תחת איום בעקבות פעילויות האדם. המאביקים עוזרים לצמחים, לגידולי מזון רבים, להתרבות ולהתפתח. המאביקים עוזרים לשמור על המגוון הביולוגי - מטרתם של הרבה מיזמים בני-קיימא. בנוסף, הם גם משמשים כמתריעים כאשר ישנם סיכונים סביבתיים, וכאשר מערכת אקולוגית מקומית לא מתפקדת בצורה מיטבית. חרקים פולשניים, חומרי הדברה וניצול הקרקע לשימושים שונים, עלולים להפחית את חומרי ההזנה הקיימים ולהוות איום על מושבות דבורים. בדרך זו בני האדם פוגעים במערכות אקולוגיות רבות ומוציאים את הטבע מאיזון, דבר שעלול לפגוע גם בבני האדם. שותלים זרעי פרחי בר (מהם הדבורים מפיקות צוף), ומגדלים צמחים בגינה אשר לא זקוקים להרבה מים או לכימיקלים מיוחדים כדי לגדול. מכירים את הדבוראים המקומיים ולומדים מהם על מלאכת עשיית הדבש. קונים/מכינים/אוכלים דבש או מאכלים המכילים דבש. קוראים ולומדים על דבורים ועל מאביקים אחרים, ועל כיצד אנו יכולים להפסיק את הכחדת הדבורים. דבוראות מינים שנכחדו מדיה וקבצים בנושא יום הדבורים העולמי בוויקישיתוף אתר האינטרנט הרשמי של יום הדבורים העולמי (בספרדית) אתר האינטרנט הרשמי של יום הדבורים העולמי (באנגלית) אתר האינטרנט הרשמי של יום הדבורים העולמי (בסלובנית) אתר האינטרנט הרשמי של יום הדבורים העולמי (בערבית) אתר האינטרנט הרשמי של יום הדבורים העולמי (בסינית) אתר האינטרנט הרשמי של יום הדבורים העולמי (ברוסית) יח"צ, יום הדבורה העולמי, באתר שישי בגולן, ‏28 בדצמבר 2017 World Bee Day, United Nations
יום השירה העולמי

יום השירה העולמי (באנגלית: World Poetry Day) נחגג ב-21 במרץ והוכרז על ידי ארגון החינוך והתרבות של האו"ם (UNESCO) במהלך הוועידה הכללית ה-30 בפריז בשנת 1999 במטרה לקדם את הקריאה, הכתיבה, הפרסום והחינוך של השירה ברחבי העולם. "במטרה לתמוך במגוון הלשוני באמצעות ביטוי פיוטי ובאמצעות הגברת ההזדמנויות לשפות המצויות בסכנת הכחדה, וכן במטרה לתת הכרה ודחיפה חדשות לתנועות השירה הלאומיות, האזוריות והבינלאומיות".឴឵឴ לפני הכרזתו הרשמית של האו"ם יום השירה הבינלאומי נחגג בתחילה באוקטובר, יום הולדתו של המשורר הרומי ורגיליוס. המסורת לשמור על תאריך אוקטובר עבור חגיגות יום השירה הבינלאומי עדיין נשארה במדינות רבות. הממלכה המאוחדת משתמשת בדרך כלל ביום חמישי הראשון של חודש אוקטובר. מדיה וקבצים בנושא יום השירה העולמי בוויקישיתוף אתר האינטרנט הרשמי של יום השירה העולמי (בצרפתית) אתר האינטרנט הרשמי של יום השירה העולמי (בספרדית) אתר האינטרנט הרשמי של יום השירה העולמי (ברוסית) אתר האינטרנט הרשמי של יום השירה העולמי (בסינית) אתר האינטרנט הרשמי של יום השירה העולמי (בערבית) אתר האינטרנט הרשמי של יום השירה העולמי (באנגלית) האתר של ארגון החינוך והתרבות של האו"ם World Poetry Day
X-43

נאס"א X-43 NASA) X-43) הוא כלי טיס בלתי מאויש שנוצר בכמה גרסאות למטרת פיתוח והדגמה של טיסה במהירות שגא-קולית, ובחינה של מנועים מסוג על-מגח סילוניים. נאס"א X-43 הוא פרויקט של נאס"א בשיתוף של בואינג, Micro Craft Inc, Orbital Sciences Corporation ו-GASL) General Applied Science Laborator). טיסת הניסוי הראשונה של המטוס הייתה ב-2 ביוני 2001. טיסת הניסוי נכשלה, מכיוון שהמאיץ שאיתו שוגר איבד שליטה לאחר 13 שניות משחרורו מהמפציץ B-52, הסתחרר ונפל לאוקיינוס. טיסת הניסוי השנייה הייתה ב-27 מרץ 2004, שוגר המטוס ממפציץ B-52 בגובה של 29,000 מטר. לאחר מכן המאיץ האיץ עד למאך 6.3 (7,717.5 קמ"ש) ואז מנוע העל-מגח סילוני הופעל, והטיס את המטוס עד למהירות של מאך 9.6 (11,760 קמ"ש), מה שהופך אותו למטוס המהיר ביותר בכל הזמנים. למטוס מספר דגמים: X-43A - הדגם הרגיל, עליו בוצעו כל הניסוים X-43B - דגם בגודל מלא, עם מנוע אחר מסוג ISTAR מבוסס מחזור טילים (RBCC) X-43C - דגם קצת יותר גדול מה-X-43A והיה צפוי לבחון את הכדאיות של דלק ביולוגי, אולי עם מנוע HyTech. X-43D - דגם שאמור היה להיות גרסה יותר מהירה של המטוס, גרסה שאמורה להגיע למאך 15. מדיה וקבצים בנושא X-43 בוויקישיתוף Faster Than a Speeding Bullet: Guinness Recognizes NASA Scramjet, NASA, ‏20/06/2005 NASA, X-43
קאיווקיה

קאיווקיה (שם מדעי: Kaiwhekea) הוא סוג של זוחל ימי ממשפחת האלאסמוזאוריים שחי בניו זילנד של סוף הקרטיקון במהלך הקמאסטריכט. הוא ידוע מממצא יחיד שנמצא בדרום האי הדרומי ב-2002 וכיום מצוי במוזיאון של דנידין. משמעות שם היצור ממאורית הוא: "אוכל דיונונים". זוחל ימי זה הגיע לאורך 7 מטר והיה קרוב למאוויזאורוס מאותו אזור. הוא חי באזור של ימים ממוזגים ואולי יכול היה לשמור על חום גופו, בדומה לצב גילדי. בעזרת צווארו הארוך ופיו המוזר והקצר בעל השיניים הדקות אך הרבות הוא יכל לתפוס בקלות דגים ודיונונים ששחו לפניו. יצור זה הופיע במשחק עולם היורה: המשחק. מדיה וקבצים בנושא קאיווקיה בוויקישיתוף קאיווקיה, באתר GBIF (באנגלית)
פלוטוזאורוס

פלוטוזאורוס (שם מדעי: Plotosaurus; מילולית: "לטאה שחיינית") הוא סוג זוחל ימי ממשפחת המוזאזאוריים שחי בסוף הקרטיקון. בצורתו הוא היה נחשי יותר ומותאם יותר למים מקרוביו. מאובני הפלוטוזאורוס נמצאו בחופי קליפורניה ותוארו בידי החוקר צ'ארלס לואיס קאמפ (Charles Lewis Camp) ב-1942. במקור הוא קיבל את השם "Kolposaurus", אשר עבר לסוג אחר - הנותוזאורוס (ובוטל בהמשך). השם הנוכחי ניתן לו מקאמפ ב-1951 ומשמעו: "לטאה שחיינית", והוא באמת היה קרובם של הלטאות והנחשים. מוסזאור זה היה מותאם מאוד לחיים בים אשר הגיע לאורך 9-13 מטר, והיה בעל גוף זרים, ראש קטן בעל לסתות ארוכות מלאות שיניים מחודדות וסנפירים ארוכים. הוא היה בעל גוף מפותל וזנב רחב שדמה לזנב-דג. העיניים הותאמו לראייה חדה והגוף היה כנראה מצופה בקשקשים של לטאות. המוסזאור היה טורף גדול שרדף אחרי זוחלי ים אחרים, פטרוזאורים שעפו מעל הים, רכיכות ודגים כמו כרישים והוא כנראה חי בים הפתוח. הוא נכחד סופית לפני 66 מיליון שנה יחד עם אחרוני הדינוזאורים. זוחל ימי זה הופיע במשחק עולם היורה: המשחק. מדיה וקבצים בנושא פלוטוזאורוס בוויקישיתוף פלוטוזאורוס, באתר האנציקלופדיה של החיים (באנגלית) פלוטוזאורוס, באתר GBIF (באנגלית)
פרומתאזין

פרומתאזין (Promethazine) היא תרופה אנטי-היסטמינית ממשפחת הפנותיאזינים המשמשת לטיפול במגוון רחב של מצבים. התרופה משווקת בישראל תחת השמות פרומתאזין, פרותיאזין ופנרגן. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. לפרומתאזין שימושים רפואיים רבים. השימוש הראשון והעיקרי של התרופה הוא אנטי-היסטמין, כלומר טיפול בתסמיני אלרגיה כדוגמת נזלת וגירוד. התרופה משמשת גם לטיפול מונע בתסמיני מחלת הנסיעה, כאשר היא נלקחת בדרך כלל כ-30 עד 60 דקות טרם תחילת הנסיעה עצמה. פרומתאזין משמשת גם לטיפול בבחילות והקאות, בטיפול מונע במיגרנות, ובשילוב עם אופיאטים (כדוגמת קודאין) היא משמשת להקלה בתסמיני שיעול. לעיתים התרופה משמשת גם כתרופה פסיכיאטרית נוגדת-חרדה ומרגיעה. לפרומתאזין השפעה אנטי-פסיכוטית קלה יחסית[דרוש מקור]. תופעות הלוואי השכיחות ביותר של התרופה כוללות ישנוניות, יובש בפה, טשטוש בראייה, עייפות ובלבול. במקרים נדירים יותר התרופה עלולה לגרום לצהבת, לדיסקינזיה מאוחרת, לאופוריה (בעיקר בשילוב עם תרופות אחרות) או לפריחה. מדיה וקבצים בנושא פרומתאזין בוויקישיתוף פרומתאזין באתר infomed הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אל אנקנטו

אל אנקנטו (בספרדית: El Encanto) היא עיר[דרושה הבהרה] שנמצאת במחוז אמסונאס בקולומביה. העיר נמצאת כ-400 ק"מ מהגבול של קולומביה עם ברזיל וכ-3 ק"מ מהגבול של קולומביה עם פרו. העיר נמצאת כ-3 ק"מ מהנהר פוטומיו. הענף הכלכלי העיקרי באל אנקנטו הוא חקלאות וצריכת מזון: ציד, דיג, בננות ויוקה. הטמפרטורה הממוצעת היא 23 מעלות צלזיוס. החודש הכי חם הוא ינואר (24 מעלות צלזיוס). החודש הכי קר הוא יוני (20 מעלות צלזיוס). כמות המשקעים הממוצעת היא 4,221 מילימטרים בשנה. חודש יולי הוא החודש שיש בו הכי הרבה גשם (427 מ"מ גשם), וחודש אוגוסט הוא החודש שיש בו הכי פחות גשם (273 מ"מ גשם). מדיה וקבצים בנושא אל אנקנטו בוויקישיתוף "La Chorrera". Gobernación del Amazonas. 1 במאי 2015. אורכב מ-המקור ב-2017-10-07. נבדק ב-2019-01-24. {{cite web}}: (עזרה) "Resultados y proyecciones (2005-2020) del censo 2005". DANE. 1 במאי 2015. {{cite web}}: (עזרה) "Corregimiento - El Encanto". amazonas.gov.co. 1 באפריל 2016. אורכב מ-המקור ב-2017-10-07. נבדק ב-2019-01-24. {{cite web}}: (עזרה) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקולומביה. אתם מוזמנים לתרום לוויקיפדיה ולהרחיב אותו.
תסלים

תסלים (בערבית: تسليم) הוא המושג אשר מגדיר את החלק האחרון שבתפילה האסלאמית (צלאה). התסלים מתבצע על ידי אמירה של המילים "א-סלאם עליכום ורחמת אללה" (ערבית: السلام عليكم ورحمة الله), שמשמעותן "השלום עליכם, ורחמי אללה". הדבר נאמר פעמיים: פעם אחת בעת שהמתפלל מפנה את ראשו לצד ימין, ובפעם השנייה כאשר המתפלל מפנה את ראשו לצד שמאל. התסלים מסמל למעשה את סיום התפילה. מדיה וקבצים בנושא תסלים בוויקישיתוף Maudoodi, Syed Abul ʻAla, 1903-1979,, Worship in Islam : an in-depth study of 'Ibadah, Salah and Sawm, Markfield Early Islam : a critical reconstruction based on contemporary sources, Amherst, New York ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
יאסר א-שהראני

יאסר ררסאן א-שהראני (בערבית: ياسر غرسان الشهراني; נולד ב-25 במאי 1992) הוא כדורגלן סעודי המשחק בעמדת המגן הימני או השמאלי באל-הילאל ובנבחרת ערב הסעודית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. במאי 2018, א-שהראני זומן לסגל הנבחרת לקראת מונדיאל 2018 אשר התקיים ברוסיה. נכלל בסגל נבחרת ערב הסעודית לטורניר מונדיאל 2022. א-שהראני מופיע לצד ליונל מסי בעטיפת המשחק FIFA 16 של אזור המזרח התיכון. אל-הילאל אליפות ערב הסעודית (2): 2016/17, 2017/18 גביע כתר הנסיך הסעודי (2): 2013, 2016 גביע המלכים (2): 2015, 2017 הסופר קאפ הסעודי (2): 2015, 2018 סגנית ליגת האלופות האסיאתית (2): 2014, 2017 מדיה וקבצים בנושא יאסר א-שהראני בוויקישיתוף יאסר א-שהראני, באתר Transfermarkt יאסר א-שהראני, באתר Soccerway יאסר א-שהראני, באתר WorldFootball.net יאסר א-שהראני, באתר National Football Teams יאסר א-שהראני, באתר FootballDatabase.eu قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית)
דיונון תמנוני דנה

דיונון תמנוני דנה (שם מדעי: Taningia danae) הוא מין של דיונון גדול מהסדרה דיונוני רחף שהוא אחד מהגדולים שברכיכות העולם. הוא מצוי במימי האוקיינוסים השונים בעומקים ורק לעיתים נדירות נמצא, בדרך כלל כשנשטף מת לחוף. הוא יכול לחיות גם במים ממוזגים וקרים. השם המדעי של המין מנציח את החוקר הדני אייג ודאל טאנינג (Åge Vedel Tåning). דיונון זה שזרועותיו מזכירות מעט זרועות תמנון מגיע לאורך מדוד של 1.7 מטר בגלימתו, אורך כולל של 2.3 מטר ולמשקל של מעל 161.4 ק"ג. דבר זה הופך את הדיונון למין הסילונית השלישי בגודלו לאחר הדיונון העצום והדיונון הענק. לעומת זאת נמצאו גם פרטים ששקלו פחות מ-5 ק"ג. הרכיכה בעלת איברים זוהרים פולטי אור המשמשים לתקשורת ואולי מושכים טרף לזרועותיו. הצעירים כנראה משתמשים בהם כדי לבלבל את טורפיהם. הדיונון הוא יצור קשה לצילום, אך מספר משלחות נוצרו במטרה לצלם את חייו, הראשון שבהם הייתה משלחת יפנית מ-2005 שצילמה דיונון בעת ציד המשתמש בנהורנות בזרועותיו. מדיה וקבצים בנושא דיונון תמנוני דנה בוויקישיתוף דיונון תמנוני דנה, באתר ITIS (באנגלית) דיונון תמנוני דנה, באתר NCBI (באנגלית) דיונון תמנוני דנה, באתר האנציקלופדיה של החיים (באנגלית) דיונון תמנוני דנה, באתר GBIF (באנגלית) דיונון תמנוני דנה באתר הרשימה האדומה של IUCN
דיונון צלצל חסון

דיונון צלצל חסון (שם מדעי: Onykia robusta; בעבר: Moroteuthis robusta) הוא מין של דיונון גדול מהסדרה דיונוני רחף אשר חי במימי צפון האוקיינוס השקט. דיונון זה הוא אחד מהגדולים שבסילוניות. הוא התגלה בידי החוקר אדיסון וריל (Addison Emery Verrill) בשנת 1876. אורך הגלימה של הדיונון מגיע לשני מטרים ומשקלו מגיע עד ל-50 קילוגרם, דומה לדיונון הומבולדט. הוא בעל זרועות ארוכות מאוד העוזרות לו לתפוס את הטרף, והוא בעל מערכת הנעה סילונית מהירה במים. על הזרועות יש 40–50 כריות יניקה חזקות. הדיונון דומה מאוד לדיונון הענק ובמשך שנים רבות סברו שמדובר באותו המין. צולל יפני שצילם בשנת 1993 את הדיונון ובעזרת הגדלת העדשה של התמונה התברר שמדובר במין חדש. זו הייתה התמונה הראשונה שמוכרת מהדיונון. הוא לא נחקר הרבה, אך כנראה שהוא טורף דגים וסילוניות אחרות ובעצמו משמש טרף לכרישים וללווייתנים גדולים ואפילו לדיונונים גדולים אחרים. דיונון יבלות ענק - מין גדול מאותה משפחה מדיה וקבצים בנושא דיונון צלצל חסון בוויקישיתוף דיונון צלצל חסון, באתר NCBI (באנגלית) דיונון צלצל חסון, באתר Animal Diversity Web (באנגלית) דיונון צלצל חסון, באתר GBIF (באנגלית) דיונון צלצל חסון באתר הרשימה האדומה של IUCN
תבואות שמש

האם התכוונתם ל... שו"ת בשם תבואות שמ"ש ראו שלום משאש ספר בנושא אסטרונומיה יהודית ראו יהוסף שוורץ
דיונון יבלות ענק

דיונון יבלות ענק (שם מדעי: Kondakovia longimana) הוא מין של דיונון גדול מהסדרה דיונוני רחף אשר חי במימי האוקיינוס שלחופי אנטארקטיקה. אורך הגלימה של דיונון זה מגיעה ל-85–115 סנטימטר בממוצע. הדיונון הארוך ביותר התגלה בשנת 2000 באנטארקטיקה באורך מלא של 2.5 מטר. המשקל המרבי של הדיונון הוא 50 קילוגרם. הדיונון בעל מספר קפלים בעורו ובעל זרועות בעלות מעל 33 קרסים זעירים, אך חזקים. דיונון זה די נדיר ונמצאו ממנו רק 3 פרטים שנאספו בעומק 50 מטר לחופי איי אורקני הדרומיים. תחום התפוצה המדויק שלו אינו ידוע, אך נראה שהוא שוכן בטווח המים העליון עד לעומק בינוני ומצוי באוקיינוסים הקרים מאנטארקטיקה עד לאיי ג'ורג'יה הדרומית וים טסמן בצפון. הדיונון ניזון ממיני קריל לצד סרטנים ואורנוניים בעומק ובתורו מושך טורפים רבים לרבות כרישים כמו כרישי ישנן ולמנה חוטמנית (אשר צורכים מעל 20% מתזונתם מהדיונון), ראשתנים, אלבטרוסיים ופינגוויניים. דיונון צלצל חסון - מין גדול מאותה המשפחה דיונון יבלות ענק, באתר ITIS (באנגלית) דיונון יבלות ענק, באתר NCBI (באנגלית) דיונון יבלות ענק, באתר Animal Diversity Web (באנגלית) דיונון יבלות ענק, באתר האנציקלופדיה של החיים (באנגלית) דיונון יבלות ענק, באתר GBIF (באנגלית) דיונון יבלות ענק באתר הרשימה האדומה של IUCN
מגנאפינה

מגנאפינה (שם מדעי: Magnapinna) הוא סוג של דיונון מהסדרה דיונוני רחף שהוא הסוג היחיד מהמשפחה מגאפיניים (Magnapinnidae), הקרובה מעט ללוליגיים. דיונון זה הוא שוכן מצולות החי בכל האוקיינוסים ובעיקר באוקיינוס השקט והאוקיינוס האטלנטי. נמצאו רק פרטים בודדים מהסוג. הדיונון הוא בעל מעטפת גלימה דמוית-כנפיים שבקצוותיה ישנם זרועות דקות וחוטיות ארוכות בהרבה מכל אורך הדיונון. האורך השלם שלו יכול להגיע עד לאורך 7-8 מטרים. הדיונון יכול לשכון במצולות של מעל 4.5 קילומטרים מתחת פני הים ולא ידוע הרבה על חייו. מדענים מעריכים שהדיונון משתמש בזרועותיו הארוכות כדי לחטט לאורך קרקעית הים בחיפוש אחר מזון ובינתיים לעמוד על המשמר מטורפים. אפשרות נוספת היא שהזרועות עוזרות לו לתפוס טרף ממארב בדומה לזרועות גמל שלמה. לא כל המינים מוסכמים על כל החוקרים. המינים העיקריים הם: Magnapinna atlantica Magnapinna pacifica Magnapinna talismani Magnapinna sp. B Magnapinna sp. C מדיה וקבצים בנושא מגנאפינה בוויקישיתוף מגנאפינה, באתר NCBI (באנגלית) מגנאפינה, באתר GBIF (באנגלית)
טוריאי מוטוטאדה

יפן זהו שם יפני; שם המשפחה הוא טוריאי. טוריאי מוטוטאדה (1539–1600), בנו של טוריאי טאדיושי, היה דאימיו בשירותו של טוקוגאווה איאיאסו, ומפקד חיל המצב של טירת פושימי שהתפרסם במות הגבורה שלו במהלך המצור על פושימי, שבו הושמד צבאו, שהיה בחסרון מספרי מובהק, על ידי צבאו של אישידה מיצונרי. חרף אזהרות מרגליו על התקדמות האויב, החליט מוטוטאדה להישאר בטירת פושימי כדי להפגין את נאמנותו ללורד טוקוגאווה וכדי להשהות את צבא האויב. ההשתהות בטירת פושימי שנכפתה על צבא אישידה אפשרה ללורד טוקוגאווה לגייס צבא גדול ולהילחם באישידה בקרב סקיגהארה המפורסם (21 באוקטובר 1600). התאבדותו של מוטוטאדה בנפילת פושימי הוא אחד ממעשי הספוקו המפורסמים ביותר בתולדות יפן. מדיה וקבצים בנושא טוריאי מוטוטאדה בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
ג'בל חופרה

ג'בל חופרה היא גבעת חול מתצורת חצבה הנמצאת שני קילומטרים מזרחית למושב עין יהב, על גבול ירדן–ישראל. הגבעה נמצאת בגובה של 70 מטר מתחת לפני הים. היא מתנשאת מעל נחל הערבה ומושב עין יהב שנמצאים ממערב לה. מהגבעה ניתן לראות את הרי אדום במזרח וממערב את עין יהב ונחל הערבה. מגבעה זו ירו הפדיונים על עין יהב בשנות השישים של המאה ה-20. בשנות השבעים נתפסה גבעה זו על ידי צה"ל, בהוראת שר הביטחון משה דיין, אירוע שהתקיים בסמוך לספטמבר השחור, בו גירש מלך ירדן את אש"ף לדרום לבנון. ישראל עזרה לממלכה על ידי העלאת טנקים לקו עמדות אל מול הצבא הסורי שהתקדם דרומה לכיוון ירדן כל זאת בחסות ארצות הברית. לאחר חתימת הסכם השלום עם ירדן ב-1994 עבר השטח שנתפס מזרחית לנחל ערבה לישראל ושטחים אחרים נמסרו במקומו. במקום הוקמה סוכת תצפית עם הסברים על האזור. דרך השלום "ערבה אין קץ" במאמר של אבי נבון "בתנאיה" - האדם בערבה "ביטחון" מאמר של אמנון נבון / עין יהב
גביע המדינה בכדורסל 1986/1987

גביע המדינה בכדורסל לעונת 1986/1987 היא התחרות ה-27 מאז היווסדו של המפעל. מכבי תל אביב זכתה בגביע המדינה ה-23 בתולדותיה, לאחר ניצחון בגמר על הפועל גליל עליון. מכבי תל אביב זכתה בגביע המדינה ה-23 בתולדותיה לאחר ניצחון על הפועל גליל עליון. גמר הגביע סיפק מהפך גדול מאוד. גליל עליון של המאמן אריה מליניאק הובילה ביתרון של 20 הפרש במחצית (39:59). במחצית השנייה, תוך פחות מ-10 דקות הגיעה מכבי ליתרון ראשון (70:69) ושמרה עליו עד לסיום. אלישע שוחט, ספר הכדורסל הישראלי, עמודים 276-278 גמר גביע המדינה 1987, מכבי תל אביב - גליל עליון 86:95, ערוץ היוטיוב של מכבי תל אביב אוהד גרינוולד‏, לקראת חצאי הגמר: משחקי הגביע הגדולים ביותר, באתר וואלה, 16 בפברואר 2015 המידע באדיבות אלישע שוחט, ספר הכדורסל הישראלי
וילהלם פרידריך, דוכס שלזוויג-הולשטיין

וילהלם פרידריך, דוכס שלזוויג-הולשטיין (בגרמנית: Friedrich zu Schleswig-Holstein;‏ 23 באוגוסט 1891 – 10 בפברואר 1965) היה דוכס שלזוויג-הולשטיין בין השנים 1934–1965. וילהלם פרידריך נולד ב-23 באוגוסט 1891 בגרינהולץ, שלזוויג-הולשטיין, לפרידריך פרדיננד, דוכס שלזוויג-הולשטיין-זונדרבורג-גליקסבורג ולקרולינה מתילדה, נסיכת שלזוויג-הולשטיין-זונדרבורג-אוגוסטנבורג, בתם של פרידריך השמיני, דוכס שלזוויג-הולשטיין-זונדרבורג-אוגוסטנבורג ואדלהייד, נסיכת הוהנלוהה-לנגנבורג. בשנת 1885 מת סבו פרידריך, דוכס שלזוויג-הולשטיין-זונדרבורג-גליקסבורג, ואביו ירש את נחלותיו ותאריו. ב-5 בפברואר 1916 התחתן וילהלם פרידריך בקובורג עם מריה מליטה, נסיכת הוהנלוהה-לנגנבורג, בתם של ארנסט השני, נסיך הוהנלוהה-לנגנבורג ואלכסנדרה, נסיכת סקסוניה-קובורג-גותה, ממנה נולדו לו ארבעה ילדים. בשנת 1931 מת אלברט, דוכס שלזוויג-הולשטיין ללא יורשים, ובעקבות כך הפך אביו לראש בית אולדנבורג, והחל לשאת בתואר "דוכס שלזוויג-הולשטיין". ב-21 בינואר 1934 מת אביו, ווילהלם פרידריך ירש את נחלותיו ותאריו. ב-10 בפברואר 1965 מת וילהלם פרידריך בקובורג, ובנו פטר, דוכס שלזוויג-הולשטיין ירש את תאריו. ב-5 בפברואר 1916 התחתן וילהלם פרידריך עם מריה מליטה, נסיכת הוהנלוהה-לנגנבורג, בתם של ארנסט השני, נסיך הוהנלוהה-לנגנבורג ואלכסנדרה, נסיכת אדינבורו וסקסה-קובורג-גותה, ממנה נולדו לו ארבעה ילדים: הנס אלברכט, נסיך הכתר של שלזוויג-הולשטיין (1917–1944) וילהלם אלפרד, נסיך שלזוויג-הולשטיין (1919–1926) פטר, דוכס שלזוויג-הולשטיין (1922–1980) מריה אלכסנדרה, נסיכת שלזוויג-הולשטיין (1927–2000), התחתנה עם דגלאס בארטון-מילר מדיה וקבצים בנושא וילהלם פרידריך, דוכס שלזוויג-הולשטיין בוויקישיתוף וילהלם פרידריך, דוכס שלזוויג-הולשטיין, באתר "Find a Grave" (באנגלית)